CELEX: 62012CN0345
Language: da
Date: 2012-07-19 00:00:00
Title: Sag C-345/12: Sag anlagt den 19. juli 2012 — Europa-Kommissionen mod Den Italienske Republik

22.9.2012   
            
            
               DA
            
            
               Den Europæiske Unions Tidende
            
            
               C 287/26
            
         Sag anlagt den 19. juli 2012 — Europa-Kommissionen mod Den Italienske Republik
   (Sag C-345/12)
   2012/C 287/50
   Processprog: italiensk
   
      Parter
   
   
      Sagsøger: Europa-Kommissionen (ved E. Montaguti og K. Herrmann, som befuldmægtigede)
   
      Sagsøgt: Den Italienske Republik
   
      Sagsøgerens/Sagsøgernes påstande
   
   
               —
            
            
               Det fastslås, at Den Italienske Republik ved ikke at sikrer, at der ved salg eller udleje af en fast ejendom forelægges en energitest i overensstemmelse med bestemmelserne i artikel 7 og 10 i Europa-Parlamentets og Rådets direktiv 2002/91/EF af 16. december 2002 om bygningers energimæssige ydeevne (1) har tilsidesat sine forpligtelser i henhold til samme direktivs artikel 7, stk. 1 og 2, og artikel 10, sammenholdt med artikel 29 i Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne (2).
            
         
               —
            
            
               Det fastslås, at Den Italienske Republik ved ikke at meddele alle de i artikel 9 omhandlede gennemførelsesforanstaltninger har tilsidesat sine forpligtelser i henhold til samme direktivs artikel 15, stk. 1, sammenholdt med artikel 29 i Europa-Parlamentets og Rådets direktiv 2010/31/EU af 19. maj 2010 om bygningers energimæssige ydeevne.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Fristen for gennemførelse af direktiv 2002/91/EF udløb den 4. januar 2006. Fristen for gennemførelsen af direktivets artikel 7-9 udløb den 4. januar 2009, og ifølge Kommissionen omfatter artikel 28 i direktiv 2010/31/EU — som tillader en udskydelse med hensyn til gennemførelse af kravet om forelæggelse af en energitest — ikke allerede udstedte attester eller attester, som skal udstedes i medfør af direktivets artikel 7, stk. 1.
   På tidspunktet for anlæggelsen af denne sag har sagsøgte endnu ikke vedtaget alle de nødvendige foranstaltninger for at gennemføre direktivet.
   
      (1)  EFT 2003 L 65, s. 1.
   
      (2)  EUT L 153, s. 13.